
Mansahe 





Mensahe mula sa mga MANUNULAT ng Ekspidesyon ni Alfred 
Marche: 

Bilang isang manunulat ng serye na ito, marami akong 
natutunan sa mga bayan na nabasa ko sa kwento ni Marche. Labis 
akong namangha na malamang mayaman pala ang ating probinsya 
at dinayo pa tayo ng pranses na manlalakbay upang maghanap ng 
mga relikya. Dahil din sa kanya, naging mas matapang ang mga tao 
na harapin ang mga bagay na kanilang kinatatakutan upang sa 
ikakabuti ng lahat. Nais kong sabihin sa mga susunod na mag-aaral 
na laging tatandaan ang mga nais mong isulat na ideya at gumamit 
ng mga natural na pangyayari na babagay sa sitwasyon ng kwento. 
Maging masuri sa bawat isinusulat upang malaman ang koneksyon 
ng mga pangyayari na mas magpapaganda sa kwento. Maraming 


salamat sa mga nanood at nagustuhan ang seryeng ito 
Ae ғау Maria Labay П 


Ang pagsasabuhay ng Ekpedisyon ni Alfred Marche ay 
nagdulot ng saya, karanasan at pagkatuto sa lahat ng taong nasa 
likod ng buong produksyong ito. Hindi lamang grado ang aming 
natamo kundi pati na rin pagkakataong mabisita at masilayan ang 
gandang tinatago ng bawat lugar na aming narating upang itangi ang 
paglalakbay ni Marche sa lalawigan ng Marinduque. Ang 
paglalakbay niya ay makasaysayan at isang prebelehiyo ang maging 
parte ng pagkakataong ito. Sa aming propesor, maraming salamat sa 
panibagong karanasan at kaalaman dulot ng gawaing ito. Sa mga 
taong bumubuo ng buong produksyon, tagumpay natin ang 


katagumpayan ng pagsasabuhay na ito! 


Jay Am M. Basul 

















Mensahe mula sa VIDEOGRAPHER/CINEMATOGRAPHER ng 
Ekspidesyon ni Alfred Marche: 


Bilang isang cinematographer at videographer dito sa 
pelikula na aming ginawa. Napakachallenging ito para sa akin, 
Nakakapag explore ako ng mga ideya ko kung paano ko kukuhanan 
ng video ang character at lugar at marami akong mga natuklasan na 
magagandang lugar sa Marinduque at naging isa ito sa 


pinakamemorable para sa akin. 


- Аме Roselyn ААД: 

















Mensahe mula sa EDITOR ng Ekspidesyon ni Alfred Marche: 


Una sa lahat nais kong magpasalamat sa lahat ng bumuo sa 
pelikulang ito. Nais ko rin pasalamatan ang mga sumuporta at 
nanood sa unang episode ng pelikula at sa mga komento na 
nakatulong sa amin upang pagbutihin pa ang produksyon sa susunod 
na kabanata. Ikalawa ay ang pelikula mismo na na nagbigay samin 
ng kakaibang karanasan. Habang kami nagshoshoot ay di iniinda 
ang pagod dahil nag eenjoy kami sa pagshoot dahil dito rin nabuo 
ang matibay pa namin pagsasama. Nagpapasalamat ako sa lahat na 
bumuo ng bagong alaala sa pagbisita ko sa Marinduque. Ikahuli ay 
ang paalala ko para sa mga sumusnod na henerasyon na gagawa rin 
ng ganto pelikuka na ienjoy nyo lang ang mga lugar sa Marinduque 
pati na rin ang karanasan kasi di yon matutumbasan ng kahit ano. Di 


magiging alintana ang pagod basta masaya. 


Jaiser Macdane Rize 

















Mensahe mula sa BUMIDA sa Ekspidesyon ni Alfred Marche: 


Sa pag-ganap ko bilang Alfred Marche ay napagtanto ko na 
talagang napakaganda ng probinsya ng marinduque. Labis akong 
namangha sa aking paglalakbay. Nais kong magpasalamat sa lahat 
ng bumuo ng produksyon na ito at sana ay nagsilbi itong aral sa ating 
lahat. Ang mapapayo ko sa mga kapwa ko na gaganap at gumganap 
sa isang karakter ay pagbutihin nila at isa puso ang katangian upang 
sa gayon ay mabigyang hustisya ang paglahad ng nararamdaman ng 


isang karakter. 


Mark, Angelo Sato 




















Mensahe mula sa DIREKTOR ng Ekspidesyon ni Alfred Marche: 


Bilang bahagi ng produksiyog ito, hindi ito ang unang pag 
kakataon na humawak ako ng isang pelikula. Ngunit ibang iba ang 
"Ekspidesyon ni Alfred Marche" sa lahat ng aking ginabayan. Ang 
karanasan ko dito ay hindi matatawaran, sa pagsulat pa lamang ng 
iskrip ay halo-halong imahenasyon ang naglalaro sa aming isipan. 
Sa mga araw ng shooting ay mas naging kapanapanabik ang 
produksiyon dahil nagkaroon kami ng pagkakataon na mabisita at 
masilayan ang iba't ibang magagandang lugar na ang iba ay ngayon 
lamang nakita ng iba sa amin. Marahil ay maliit lamang ang aming 
isla, ngunit napakadaming magagandang pasyalan at tanawin dito. 
Naging tulay din ang pagkakataong ito upang magkaroon ng 
matibay na samahan ang aming klase, bagaman naging pagsubok 
ang magkita-kita sa gitna ng pandemya, masaya kaming naitawid 
namin ang bawat araw at nagsama-sama muli sa loob ng ilang 
buwan at taon. Mistulang naging Marche ang ilan sa amin, dahil sa 
mga bagong karanasan na aming pinagdaanan. Nagagalak akong 
maging isang parte ng paglalakbay na ito, dahil ang bawat tao sa 
harap at likod ng kamera ay mas nagkaroon ng malinaw na 
pagtitiwala sa bawat kakayahang aming taglay. Nais ko ding gamitin 
ang pagkakataong ito upang pasalamatan ang bawat isa, lalo't higit 
ang mga manunulat, cinematographer, editor at mga actor na bumuo 
ng hindi matatawarang film na aming natapos. Nawa ay hindi ito 
ang huling pagkakataong makagawa tayo ng isang palabas. Soon, 
malay natin sa mas malaking screen o entablado na pala tayo maging 
magkakatrabaho. Ngunit ano't anuman ang mangyari sa bawat isa, 


tiyak na ang film na ito ang isa sa mga hindi natin makakalimutan. 


Rath R. Cunide 




















Mensahe mula sa BACHELOR OF ARTS IN COMMUNICATION 3B 


Ang pagsasabuhay ng Paglalakbay ni Alfred Marche ay 
nagsilbing pagsubok at pagkakataon para sa aming lahat. Nasubok 
ang aming pagiging estudyante dahil sa iba't iba naming prayoridad. 
Hindi naging madali ang produksyong aming binuo dahil marami sa 
amin ang natatakot padin sa pandemya habang ang iba naman ay 
may mga trabaho o di kaya ay nasa malayong lugar. Gayumpaman, 
hindi naging hadlang ang ano pa man upang magampanan ang 
aming tungkulin. Natutuwa kami na hindi lamang aral ang aming 
natamo kundi pati na din pagkaka-isa, mga karanasan at 
pagkakataong makarating sa iba't ibang lugar. Masasabi naming 
tunay na nahasa ang aming mga kakayahan dahil sa gawaing ito. 
Gusto naming magpasalamat sa aming guro sa pagkakataong ito na 
maipakita ang aming kakayahan, sa mga tagapangalaga ng mga 
bahay at lokasyong aming ginamit at napuntahan, sa mga kaklase 
naming nagbigay ng tulong pinansyal para sa pamasahe at pagkain, 
sa mga taong nagpahiram ng mga kinailangang kagamitan at lalo't 
higit sa lahat, sa buong produksyon kasama na ang mga artista at 
mga tao sa likod ng kamera. Hindi lamang ito basta proyekto para 
sa amin kundi isang karanasan na magagamit namin saan man kami 


makarating. 


Backeler of Ants in Communication 39, (2022) 

















Comm Elect 4: Creative Cultural Development 
BA Comm 3B Alfred Marche 
Creative Cultural Development is a course about creative 
economy and development communication. In the past, during the 
prepandemic period we already implemented some community 
development projects in terms of video, photojournalism, online 
and exhibitions across the towns of Marinduque. Prior to the 
national elections of 2010, I have embarked on the journey of 
figuring out the most suitable model for the province. Fast forward 
to the pandemic times, a couple of years after the decade I realized 
that creative industry that would support a creative economy and 
ecosystem. Given the constraints and arms-length mapping, the BA 
Communication students were able to get acquainted with the 
terms like creative, culture, development, creative economy and 
creative industry. To substantiate the course content, significance 
statements were developed in terms of social, spiritual, economic 
scientific, aesthetic and historical. Eventually the assumptions 
were put to the test with the Local Council for Culture and Arts. 
From the previous batch’s example of putting up a series of 
webinar talks with the status of cultural mapping in the towns of 
Mogpog and Buenavista along with the couple of towns in Gasan 
and Santa Cruz who eventually completed their respective projects. 
With the deliberation in class with the state of Philippine Creative 
Industries as it relate to Creative Industries World Wide, the class 
adopted to go for a series about an iconic personality about 
Marinduque, Alfred Marche. A 19th century naturalist and 
explorer who was able to find and get some loot for a French 
museum. The first of the series was premiered during the 
Tertulyang Pampanitikan in celebration of National Literature 


month along with the recorded play “Multo ng Isla.” 


Or. Randy Nablaya 

"GEARING TOWARDS A UNIVERSITY WITH 
INTELLECTUAL MATURITY, GENIUNE SERVICE TO 
HUMANITY AND INTELLECTUAL COURTESY." 

Ekrpedigyon те Alfred Marche 


-Isla ng Marinduque- 





Buod 





Si Antoine-Alfred Marche о mas kilala bilang Alfred 
Marche ay isang Pransikong manlalakbay na nakabisita na sa Africa, 
Marina Island at sa Pilipinas. Iba't ibang lugar ang nadaungan ng 
grupo ni Marche sa Pilipinas. Noong Abril 1881 nagtungo siya sa 
Isla ng Marinduque. Kasama ang ilang tauhan, naglayag sila sa 
dagat ng isla, doon ay sumalubong sa kanya ang isa sa mga kaibigan 
na si Mr. Fochs, nanuluyan siya sa barracks ni Lieutenant Vergara 
na isa sa tauhan ni Mr. Fochs. Sila ang kasama niyang naglakbay at 
naglayag sa maliit na lugar ng Marinduque. Dito ay nakilala din niya 
ang isang mayamang Pranses na si Senor Berdote, maging ang 
kilalang Alcalde ng Boac na si Don Juan, kasama na din ang 
manggagamot na si G. Diaz. Kasama ang mga nabanggit na tao ay 
naging memorable ang paglalakbay ni Marche sa maliit na Isla. Iba't 
ibang kweba at yungib ang pinasok ng kanyang grupo sa bayan ng 
Boac, Gasan, Buenavista at Sta. Cruz. Napakaraming kayamanan at 
relikya din ang kanilang naipon. Naging kilala si Marche sa buong 
Isla dahil sa nagpakilala siyang hari ng mga aswang na siyang 


kinatatakutan ng mga katutubo sa Isla. Naging masaya at di 

malilimutan ang naging karanasan niya sa Marinduque. Isang maliit 
na isla na nagkaroon ng malaking ambag sa buhay niya. Sinlawak 
ng karagatan nito ang kaalamang ipinabaon sa kanya ng mga 
karanasang naipon niya dito, kasama ang mga kayaman at iba't 
ibang artipakto na kanyang kinolekta. Bagaman kasing dilim ng mga 
kweba at grotto ang pagkakakilanlan sa mga taga rito, unti-unting 
naliwanagan ang manlalakbay sa payak at simpleng pamumuhay ng 


mga Marindukanon. 

Серен, ti Alfred Marche 


-Isla ng Marinduque- 





Kabanata 1 





Marche (V.O.): Marinduque. Tinaguriang Puso ng Pilipinas, ito 
ang aking sunod na destinasyon. Ibang iba ang Pilipinas sa aking 
bansa ng France. Asahan ko ring marami akong matatagpuan 
ditong iba't ibang kayamanan at artifact sa aking panahon dito. 
Papalapit pa lang ako sa baybayin ng bayan ng Boac, nakaabang 
na ang aking kaibigang si Mr. Fochs. 


(Sasalubungin ni Fochs si Marche) 


Fochs: Alfred, maligayang pagdating sa isla ng Marinduque. Sana 
naman naging maayos ang iyong biyahe dahil may appointment tayo 


sa bayan ng Boac. Naroon si Lieutenant Vergara, inaasahan tayo. 


Marche: Salamat sa pagtanggap Mr. Fochs. Oh sige, huwag na 


nating patagalin pa. Marami pa tayong dapat gawin. 
BAYAN NG BOAC 


Lieutenant Vergara: Mabuhay, Ginoong Marche! Narito po kami 
ng mga tauhan ko para tulungan kayo. Kami na pong bahala sa 
inyong mga gamit at kasama. Inasikaso ko na rin po ang patutuluyan 


ninyo sa aming barracks. 


Marche: Kahanga hanga naman ang preparasyon niyo para sa amin, 
Lieutenant. Maraming salamat. Balita ko marami ring katutubo ng 


Marinduque ang nag-aabang sa aming pagdating ngayon. 


Lieutenant Vergara: Huwag po kayong mag-alala Ginoong 
Marche. Sadyang mausisa ang mga tao ng Marinduque sa mga 


dayuhan, lalo na't nais niyong bisitahin ang kanilang mga grotto. 

Marami sa kanila ang naniniwalang may iba't ibang espiritu at 


nilalang na naninirahan sa mga grotto ng Marinduque. 


Marche: Totoo naman kaya? Malalaman din natin pagdating natin 


sa mga grotto, Lieutenant. 


Marche (V.O.): Sa mga unang araw nang dumaong kami sa isla, 
nakasalamuha namin ang mga katutubo ng Marinduque na may 
mga kakaibang kuwento at pamahiin sa balak naming bisitahin na 
mga lokasyon. Sa kabila ng kanilang takot, marami kaming 
nakasamang katutubo sa aming paglalakbay, dala ng kanilang 
kuryusidad na makita ang aming pakikipagbuno sa mga asuang at 


espiritu. 


Katutubo: Di po baga kayo natatakot, Ginoong Marche? Sabi ng 
iba, kapag pumasok kayo diyan, maraming bungo na mas malalaki 


pa sa mga paso. 


Marche: Kung nanganganib po kayo, abangan niyo na lang kami 


dito sa bukana ng grotto. 


(Papasukin nina Alfred Marche at kanyang mga kasama ang 
grotto) 


SA LOOB NG GROTTO 

Kasama 1: Ang hirap naman huminga rito! 

Marche: Napakarami pang guano ng paniki at tsaka naiwang debris. 
Kasama 2: May nakikita ako sa banda roon. 


(Unti-unti silang lalapit sa sinasabi ni Kasama 2) 


(Masisilayan nila ang dami ng kalansay na matatagpuan sa 
loob ng grotto) 


Marche: Grabe. 


Fochs: Mas mabuti na ito kesa sa asuang. 

(Lalabas sina Marche ng grotto at magbubuntong hininga ang 
mga katutubo) 


Katutubo: Ano pong nakita niyo sa loob, Ginoong Marche? 


Marche: Halika't ipapakita ko sayo. Huwag na kayong matakot, 


kita niyo namang nakabalik kami ng buhay. 


Marche (V.O.): Sa mga sumunod na linggo, binisita ng aming 
kumpanya ang mga napili naming lugar sa Boac, Marinduque. 
Karamihan sa mga katutubo, sumama na rin pagkatapos 


masaksihan ang aming katapangan sa paglusob ng mga kuweba... 
ISANG HOTSPRING SA BOAC 

Katutubo 1: Ginoong Marche... 

Marche: Bakit? 


Katutubo 1: Usapan po kasi sa aming mga katutubo ng Marinduque 
na may tinatago kayong anting anting na mas makapangyarihan pa 


sa mga nilalang ng mga grotto at kuweba dito sa aming probinsya. 


Katutubo 2: Ngani po, Ginoo. May kakaiba kayong aura na 


nararamdaman naming lahat. 


Marche (V.O.): Sinabi ko sa dalawang mangmang na ako ang Hari 
ng mga Asuang at pinaniniwalaan nila. Hindi ko alam kung 
pinagsasabi nila ang ibinahagi ko sa mga panahong nanatili kami 
sa Boac. Pagkatapos ng ilan pang araw tumungo naman ang aming 
samahan sa bayan ng Gasan kung saan dumagdag sa amin ang 


Alcalde ng Boac na si Don Juan Gallego. 


Don Juan: Sana'y nasiyahan kayo sa inyong mga karanasan sa 


Boac, Ginoong Marche. 


Marche: Napakayaman ng inyong bayan, Don Juan. Di lang sa mga 
materyal na bagay, pati na rin sa mga kaakit akit na tao. Maraming 
salamat. 

Fochs: Nakahanda na ang lahat, Alfred. 


Marche: Mabuti naman, huwag na tayong magpahuli. Hindi pa tayo 


tapos. 


(Sunod sunod silang lalakbay papuntang Gasan) 

(Naglalakbay sa Gasan ang kumpanya ni Alfred Marche) 
(Sinalubong sila ng mga tao sa Gasan) 

Gasan Notable 1: Mabuhay po, Ginoong Marche! Maligayang 
pagdating sa bayan ng Gasan. Nawa'y masiyahan po kayo sa 


pagsasama natin. 


(Kamayan at pormalidad) 


Marche (V.O.): Nagpatuloy ang aming grupo sa paglibot sa lugar 
ng Gasan hanggang sa makarating kami sa bahay ni Senor Berdote. 
Natuklasan ko mula sa isa naming mga kasamahan na ang kanyang 
pamilya ay may dugong Pranses. Si Ginoong Berdote ay kinasal sa 


isang Indiana mula sa isang marangyang pamilya. 


Berdote: Ginoong Marche! Sana naging kaaya-aya ang pagdating 


niyo sa aming munting bayan. 


Marche: Naku, Senor Berdote, lubusan akong nagalak mula 
pagdating ko pa lang dito. Ako'y labis na nasasabik sa mga 


natatanging yaman at kaganapan dito sa Gasan. 


Berdote: Gagawin namin ang lahat para maging memorable ang 
inyong karanasan dito. Ngani pala, nakahanda na ang inyong 
pagtutuluyan at sabihin niyo lang kung mayroon kayong kailangan 
para maging komportable ang inyong pananatili dito sa aming 
tahanan. 


(Darating ang asawa ni Berdote na Indiana kasama ang ilan 
nilang kasambahay) 


16 














Ginang Berdote: Ay, nandito na pala kayo, Ginoong Marche. 
Maupo po muna kayo at magpahinga habang inihahanda namin ang 


hapagkainan. Maria, tawagin mo na ang mga kasama mo. 
Maria: Opo, Senora. 

(Magsisilabasan ang mga kasambahay at tutulungan ang mga 
bisita) 


SA HAPAGKAINAN 


Berdote: Gaano katagal niyo balak manatili sa Gasan, Ginoong 


Marche? 
Marche: Hangga't kailangan, Senor Berdote. 


Don Juan: Ginoong Berdote, balita ko may kumakalat na kaso ng 


bulutong sa inyong barangay. 


Berdote: Nakaabot na rin pala sa inyo ang usaping iyan. Mahirap 


ngani at unti unting dumarami ang bilang ng nagkakasakit. 


Diaz: Kung inyong mamarapatin po, isa akong doktor mula sa Boac. 


Nais kong tumulong at tingnan ang mga pasyente.. 


Marche (V.O.): Upang mabigyang lunas ang kumakalat na sakit, 
nagkaisa sina Dr. Diaz at ilang mga boluntaryong manggagamot sa 
Gasan. Nagtayo kami ng mga pasilidad kung saan bawat kubo ay 
may pasyente. May naatasang magpakalat ng mensahe na lahat ng 
nangangailangan ng tulong medikal ay maglagay lamang ng maliit 
na bandila sa kanilang bintana. Matapos ang isang oras ay 
napansin naming karamihan ng bahay ay may kanya kanyang 
bandila na nangangahulugang talagang malubha ang epekto ng 
sakit na kumakalat sa bayan ng Gasan. Sa natatanging galing ni 
Doctor Diaz at kanyang pangkat ng manggagamot, nasugpo ang 


epidemya at natuloy na ang aming misyon. 

Kabanata 2 





Marche (V.O.): Sa kabila ng tagumpay namin sa kumalat na 
epidemya sa Gasan, walang bunga ang aking paghahanap ng mga 
kayamanan dito. Pero wala sa loob ko ang sumuko. Inaasam kong 
may matatanggap akong hudyat tungo sa aking inaasahang 


makamtan. 

BAYAN NG GASAN 

Berdote: Wala pa rin kayong nadadatnang relikya? 

Marche: Iyon ang masalimuot na katotohanan, Ginoong Berdote. 


Berdote: Kung ganon, mayroon akong magandang balita. Isa sa 
aking mga manggagawa ay may natagpuang mga umang 
naglalaman ng mga bungo. Yun ngani lang, sa kasamaang palad, 


nasira sila sa proseso ng paghanap ng ginto. 


Marche: Ganun ba. Yung Tres Reyes kaya? Nais ko siyang 
puntahan pero gusto ko munang malaman kung may totoong labi ng 


tao roon. 


Marche (V.O.): Sa tulong ni Ginoong Berdote, nagpadala kami ng 
impormante para malaman namin kung meron nga bang mga labi 
sa isla. Sa pagdating namin doon, nakausap namin ang Kuro 
Paruko ng lugar na si Padre Clemente Ignacio, tubong isla at may 
edad na 75 gulang. Masigasig niyang pinakita sa amin ang kanyang 
malawak na koleksyon ng iba't ibang relikya. Bilang kilalang 
kolektor, hindi niya nais na ipagpalit ang mga ito sa kahit anong 


halaga. 

SIMBAHAN 


Marche: Labis akong namamangha sa koleksyon mo, Padre 
Ignacio. Sayang at hindi mo pinagbibili sa kahit sino. Tiyak, 
maraming nagkakainteres dito. May mga magagandang piyesa na 


ngayon ko lang nakita. 


Padre Ignacio: Walang halagang makatutumbas sa aking 
koleksyon, Ginoong Marche. Bawat bahagi nito ay may katumbas 
na alaala para sa akin, ngunit hindi ako papayag na umalis ka ng 


walang maiuuwi. 


Marche (V.O.): Pagkatapos ng isang maganang paguusap, 
pinabaunan ako ni Padre Clemente mula sa kanyang koleksyon ng 
euchirus dupontinus, na hindi matatagpuan kahit sa Museum of 


Natural History of Paris. 


(May lalapit na pamilya) 


Pamangkin: Tiyo Clemente! 


Padre Ignacio: Ipapakilala ko sayo Alfred ang aking pamangkin at 
kanyang butihing pamilya. Madalas sinasabi ng mga eskandaloso 
dito sa Gasan na anak ko raw siya dahil lubos ang pagmamahal na 
pinapakita ko. Iba na talaga ang panahon ngayon, lahat na lang 


ginagawan ng kuwento. 


Marche: Ang importante ay alam niyo sa sarili niyo ang 
katotohanan. Hindi talaga natin mapipigilan ang opinyon ng ibang 


tao. Likas na sa tao ang pagiging malisyoso. 
Pamangkin: Tumpak kayo diyan, Ginoong Marche. 


Marche (V.O.): Noong ika-26 ng Abril, sa kabila ng isang mahirap 
na paglalakbay sa karagatan, nakarating kami sa isla ng Los Tres 
Reyes kasama sina Messrs. Fochs, Vergara at Senor Berdote. 


Nagtayo kami ng tirahan at nagpatuloy na sa aming sadya roon. Sa 

kagustuhang magkaroon ng paglago ang aming paglalayag, nilibot 
naming ang baybayin ng isla kung saan may natagpuan kaming 
kuweba ngunit sa lakas ng alon, hindi kami tumuloy. Nang kumalma 
ang dagat, binalikan naming ang kuweba at doon namin natagpuan 
ang mga inuwi kong kargamento ng bungo, kalansay at iba pang 
mahahalagang relikya. Sa mga sumunod na araw, tinapos namin 


ang expedisyon sa mga grotto ng Los Tres Reyes. 
Fochs: Ganda ng gabi dito sa Marinduque. 


Vergara: Buti na lang. umayon din sa atin ang panahon. Marami 


tayong maibabalita sa ating mga kasama. 


(Nahimatay si Marche) 


SA ISANG KWEBA 
Marche: Ano nang nangyari? Gaano katagal akong nakatulog? 


Fochs: Dalawang araw. Naku, tumaas ng todo ang lagnat mo, 


Alfred. 

Marche: Kailangan pa nating marating ang bundok. 

Fochs: Wala ka sa tamang kondisyon, Alfred. Kailangan mong 
magpahinga. 

(Pipiliting tumayo ni Alfred) 

Marche: Yung expedisyon— 


Vergara: Magpalakas muna kayo, Ginoong Marche. 


Marche (V.O.): Upang hindi mahinto ang aming pagtuklas sa mga 
nilalaman ng Tres Reyes, nagpadala kami ng grupo ng mga tauhan 
namin sa isla. Pagkalipas ng ilang araw, iba't ibang klase ng 
relikya ang kanilang nadiskubre at naiuwi. Pagbalik namin sa 
tahanan ni Ginoong Berdote sa Gasan, naikuwento ko sa kanya ang 


aming naging karanasan sa islang iyon. 

(Nagiinuman sina Marche at Berdote kasama ang ilang 
miyembro ng kanilang pangkat.) 


Berdote: Tagumpay ang expedisyon! Mabuhay si Ginoong Marche! 
Kampay! 


Marche: Salamat, salamat. Salamat sa inyong lahat. Ikinagagalak 


kong naging bahagi kayo ng expedisyon namin. 
Berdote: Ano nang sunod na plano niyo, Alfred? 


Marche (V.O.) Sa puntong ito, aking napagtanto na sa maliit na 
islang ito, malalaki ang puso ng mga tao, na sa kahit anong unos, 


magkakasama pa rin sila. 
ВОАС 


(Inaayos ni Marche ang kanyang mga nadiskubre) 


Fochs: Dami na niyan ah. 


Marche: May mga relikyang ngayon ko lang nasilayan. 
Nahihirapan nga akong makapaniwala. Isang malaking tagumpay 


ang pagdating natin sa Marinduque, Fochs. 


Fochs: Sunod naman ang Santa Cruz. Marami raw pasikot-sikot 
para makarating doon, pero nakahanda na si Lieutenant Vergara at 


mga tauhan niya. 


Marche: Hindi pa raw nahuhukay ang mga kuweba sa hilagang 


banda ng lugar na iyon. Mabuting lumakad na tayo kaagad. 
Fochs: Pagsasabihan ko na ang kampo natin. 


(Makalipas ng ilang oras) 


Vergara: Ginoong Marche. 


Marche: Oh, Senor Vergara. Parang dumami ang ating mga kasama 


patungo sa sunod na bayan. 

Vergara: Yun nga po ang gusto ko sanang ipaalam sa inyo. 
Kapistahan kasi ng Santa Cruz sa kinabukasan, ay mukhang 


maraming interesadong sumama sa ating paglalakbay. 
Marche: Bale ilang katao ang nabilang ninyo? 


Vergara: Sa pagsusuri po namin sa kanila Ginoong Marche ay mga 


40 ang daragdag sa ating pangkat. 


Marche: Ipaalam mo sa kanilang tayo ang mananagot sa anumang 
mangyari sa kanila sa ating paglalakbay. Delikado ang daan tungo 
sa ating sunod na destinasyon. Baka kung anong sakuna ang 


mangyari ay maantala ang ating pagdating sa Santa Cruz. 


Vergara: Sinabi ko na po sa kanila ang posibilidad na iyon. Handa 


naman daw po sila sa mga peligrong maaari nating harapin. 


Marche: Oh sige, Lieutenant. Magtipon tipon na tayo sa labas. Oras 


na para sa susunod na kabanata. 


(Paglalakbay patungong Sta Cruz) 


Fochs: Sa wakas, nakarating na rin tayo. 


Marche: Medyo madugo na paglalakbay rin ang dinanas natin, Mr. 
Fochs. Ramdam kong marami pang nakaabang para sa atin bago 


tayo matapos sa Marinduque. 

Kabanata 3 





Marche (V.O.): Napakarami nang lugar ang dinayo ko sa Luzon 
kung saan ang mga tao ay napakasigasig sa pagiintindi ng kanilang 
mga bisita, ngunit pagdating ko sa Marinduque, mistulang ibang 
lebel pa ang pinakita nila sa aming magkakasama. Sa maliit na 
islang ito, maraming natural na yaman, kanin, abaca, tubo at isda. 
Nakamamangha ang pagkakaiba-iba ng matatagpuan dito. Payapa 


at masagana, unti unti na akong napamahal sa pagtagal ko rito. 


Marinduqueno 1: Ito po ang yungib ng Bathala, Ginoong Marche. 


Sasamahan po kayo ng anak ko sa pagpasok niyo. 
Marinduqueno 2: Dito na po tayo. Mag-ingat po sa paghakbang. 


(Papasukin nila ang Bathala) 

(Pagkatapos ng ilang oras, makakatagpo sila ng ilang bungo at 
kalansay sa loob ng kuweba) 

Marche: Isang magandang simula. 

(Pagbalik sa pinatutuluyan nila sa Santa Cruz) 


Pari 1: Ginoong Marche may tanong po ako, totoo po bang 


minamarkahan niyo ng krus ang mga bungo ng Kristiyano? 


Pari 2: May nagkuwento rin sa akin niyan. Nasa kultura po baga 


ninyo iyon? 


(Kukuha ng bungo si Alfred) 


Marche: Kung titingnan niyo po itong hawak kong bungo, wala 
kayong makikitang pagmamarka ng krus. Tanging mga suture lang 


ng ibang mga bungo ang inyong napansin. 


(Kukuha ng isa pang bungo si Marche) 

Marche: Ito po ay bungo ng isang unggoy na mistulang may marka 
rin ng krus. Kung tanging mga bungo lang ng Kristiyano ang 
minamarkahan naming ng krus, sinasabi niyo na rin pong Kristiyano 


itong unggoy na ito. 
Pari 3: Malay natin, baka nabinyagan yang unggoy na iyan. 


(Magtatawanan silang lahat) 

Marche (V.O.): Ika-8 ng Mayo, malapit sa labas ng bayan ng Santa 
Cruz, natagpuan namin ang nayon ng Boulen. Dito namin nilakbay 
ang kuweba ng Silean kung saan may nahukay kaming banga na 
may anyong manok. Sa palibot ng bundok ay naabot namin ang 


Pamin-Taan kung saan hindi kami nagsayang ng oras. 


Marche: Ayos, buo pa itong funeral cave na “to! Mr. Fochs, 
pakitingnan ang kondisyon ng mga artifacts. Si Ginoong Fochs lang 


muna mga kasama. 


(Matapos ang ilang minuto) 


Fochs: Alfred, tingnan mo ito. 


Marche: Ang lalaki ng uma. May mga bungo pa sa loob. Itong 


bungo na ito, parang bungo ng isang bata. 


(Isa isang titingnan ni Alfred ang mga nakakalat na relikya) 
(Pagbalik sa kanilang pinatutuluyan) 
Vergara: Ilang araw kaya bago natin masakop ang kabuuan ng 


Pamin-Taan? 


Marche: Sa totoo lang, Lieutenant...hindi ko alam. Napakalawak at 
napakarami ng makikita sa kuwebang iyon. Mabuti at marurunong 


ang kasama natin, kung hindi, baka naghuhukay pa rin tayo ngayon. 
Vergara: Napamahal ka na sa mga tao rito ano, Ginoong Marche. 


(Ngingiti si Alfred) 

(Naglalakad si Alfred sa kanilang kampo) 
Fochs: Gising ka pa rin pala. Sarap ng simoy ng hangin dito no? 
Alam mo Alfred, hindi ko makakalimutan ang Marinduque kahit 


nakabalik na tayo sa bansa natin. 


Marche: Noong una, ang pangunahing iniisip ko lang ay mga 
materyal na kayamanang mahahanap natin dito, Fochs. Hindi ko 
inasahang mahihigitan pa ng mga tao ng Marinduque ang lahat ng 


nahukay natin dito. 

KINAUMAGAHAN 

(Naghahakot ng relikya ang pangkat ni Alfred Marche) 
Samy: Kain na po kayo, Ginoong Marche! 

Marche: Salamat, Samy. 

Samy: Saan tayo niyan sa sunod, Ginoong Marche? 


Marche: Balak kong puntahan ang Macayan. Kinuwento sa aking 
tuwing may bagyo raw doon, maririnig mo ang mga espiritung 


tumutugtog at kumakanta. 


Samy: Kuwento lang yun, Ginoo. Ang iniisp ko ay kung may 


sasama pa sa atin doon. 
Marche: Anong ibig-sabihin mo? 


Samy: Usap-usapan na po, Ginoong Marche. Sa loob ng tatlong 
araw, ang dami niyo nang binayad sa mga kasama natin, mukhang 


ayaw na nilang magtrabaho. 
Marche: Ganun ba? 


Marche (V.O.): Bago matapos ang paghuhukay at pagtuklas sa 
Pamin-Taan, nagpulong kami ng mga kasama kong sina Fochs, 
Vergara at mga tauhan namin. Pagkatapos ng mahabang diskusyon, 


nakumbinse ko silang manatili sa amin sa sunod na destinasyon at 

ilang araw nagpatungo na kami sa Macayan kung saan nasilayan 


namin ang kanyang malalalim na yungib at sulok. 
Vergara: Naririnig niyo ba, Ginoong Marche? 


(Mistulang may tugtugin at kumakanta sa loob ng kuweba) 
(Kinakabahan ang mga kasamahan nila) 


Tauhan 1: Aswang! Nararamdaman ko ang presensya nila! 


(Nagkakagulo ang mga tauhan ni Alfred) 
Tauhan 2: Ginoong Marche, iwanan na natin ang mga espiritu ng 


Macayan! 
Tauhan 3: Nanginginig na ang tuhod ko! 


(Magpapaputok ng baril si Vergara) 

Vergara: Magpakalalaki nga kayo! Nanlalambot kayo sa presensya 
ng mga asuang pero mas matakot kayo kapag ako ang kinaharap 
niyo! Mahiya kayo kay Ginoong Marche na sinamahan niyo rito! 
Huwag niyong sirain ang ngalan ng Marinduque sa inyong 
kaduwagan! Lumangoy kayo pauwi kung gusto niyo, pero huwag 


niyong asahan ang tulong namin. 


(Biglang tahimik) 

Marche: Hindi namin kayo pinipilit na manatili. Sasamahan kayo 
pauwi ni Ginoong Fochs kung nais niyo. Pero isipin niyo ang mga 
oras na nilusob natin ang Pamin-Taan. Iniwan ko ba kayo noon? 
Ngayon pa ba kayo aalis, ngayong ang dami na nating 
pinagsamahan? Isipin niyo ang makakamtan natin kapag tayo'y 
nagkaisa. Hindi lang para sa sarili natin, kundi para sa mga susunod 


pang henerasyon. 


Marche (V.O.): Matapos kong kausapin ang mga tauhan namin ni 
Lieutenant Vergara, pinasok namin ang Macayan at may 


natagpuang ilan pang uri ng bungo at palayok. 40 na tao ang nag 

ipon ng aming nahukay sa Santa Cruz at pagkatapos suriin, По у 
dinala sa Boac. Minarapat ng tadhanang magtagumpay kaming 


muli. 
Samy: Nakahanda na po ang lahat, Ginoong Marche. 
Fochs: Ano na, Alfred? 


Marche: Ibigay na ang order, Lieutenant Vergara. Hindi pa tayo 


tapos, may mga kailangan pa tayong gawin. 

Kabanata 4 





Marche (V.O.): Sa paligid ng Boac, matatagpuan ang mga kuweba 
ng May-Igi at Padere. Sa kabila ng tagumpay ko sa Pamin-Taan, 
laking kabiguan ang naranasan ko sa mga yungib doon kasunod ng 
pangako sa akin ng mga katutubo. Ika-18 ng Mayo ngayon, kung 


saan kami ay tumungo sa San Andres. 


Teniente: Kayo po ba si Ginoong Marche? Magandang gabi po! 
Ako ang teniente ng baryo ng Balinakan. Sasamahan ko na kayo sa 


aking kubo para makapagpahinga ang inyong kumpanya. 


Marche: Salamat, Lieutenant. Pansin ko na sa bandang kanluran ng 


Marinduque, ito lang na lugar niyo ang may daungan. 


Teniente: Ay, opo. Nag aalala Ginoong Marche ang mga awtoridad 
pagdating sa magiging gastos gumawa ng kalsada mula dito 
hanggang Boac o kaya naman sa Mogpog. Nasasabik po ang mga 


tao sa inyong pagdating dito. 


(Pagkatapos ng hapunan) 

Marche: Mga Marinduqueno! Ako si Alfred Marche. Siguro ilan sa 
inyo ay nabalitaan na ang sinadya ko sa inyong isla. Tunay na 
kayamanan ang Marinduque. Sa ilang buwan ko nang panunuluyan 
dito, ay naging mistulang tirahan ko na rin. Ngunit hindi pa tapos 
ang aking misyon at nangangailangan ako ng tulong niyo. Handa 
akong magbigay ng 2 piastre sa kung sino mang makakapagsabi sa 


aking kumpanya kung saan ang mga funeral caves dito. 


(Magkakaguluhan ang mga tao sa alok ni Marche) 


Fochs: Ano “tong gulong ito, Alfred? 


Marche: 12 centavo lang ang kita ng mga tao rito sa isang araw. 


Mahirap na ang mga panahon ngayon. 


28 

















Fochs: Paano ka makakapili sa kanila ng ganyang ingay? 


Marche: Abangan natin kung sinong pinakamayabang na 


magpresenta. 


Marche (V.O.): Sa aking pakikinig sa kanila, wala akong 
pinaniwalaan nang matapos kami ng gabing iyon. Bago 
magsialisan ang mga tao, sinabi kong ang 2 piastre ay ibibigay ko 
pagkatapos ng paghahanap ng mga yungib. Pagdating namin sa 
mga lugar na binigay nila sa amin, walang kalaman laman ang 


kahit isa rito. 


Katutubo: Gawa po yan ng mga masasamang nilalang, Ginoong 


Marche. Mga asuang, kapre, ang dami diyan. 


Marche: Akala ko ba mga Katoliko kayo? Bakit pinaniniwalaan 


niyo rito ang mga espiritung iyan? 


Katutubo: Namana na po namin sa aming mga ninuno. Mga 
Pilipino talaga ay may pagka sentimental pagdating sa aming 


nakaraan. Hindi po baga ganun sa inyong pinanggalingan? 


Marche: Depende kung sino ang kausap mo. Nabanggit mong may 


alam kang kuweba rito sa lugar niyo. 


Marche (V.O.): Makalipas ang ilang araw, pitong kuweba ang 
binisita ko kung saan ang natagpuan ko lamang ay mga labi ng mga 
palayok. Pagkatapos noon, limang kuweba na walang naghihintay 
para sa aming magkakasama. Pinanghinaan kami ng loob at sa huli, 


bumalik na kami sa Boac. 


Vergara: Ginoong Marche, may natanggap po kaming imbitasyon 


sa isang kasal. 


Marche: Sa Boac ba iyan? 

Vergara: Opo. Nais ko lang pong banggitin na kaugalian ng mga 


tao rito ang pagbibigay ng regalo ang mga dumalo. 


Marche: Sige, Lieutenant, maraming salamat. Ako na ang mag 


aasikaso ng paghahanap ng regalo. 
FIESTA PAGKATAPOS NG KASAL 


(Masaya ang mga tao at nagsasayawan) 


SA LOOB NG ISANG KUWEBA 
Marche: Ingatan ang mga relikya. 


Marche (V.O.): Pagkatapos ng ilang araw, naparating kami sa 
Gasan kung saan may mga trabahador na gumagawa ng kalsadang 
nakahanap ng mga plorera na ginamit sa mga libing. Sa kaliwang 
bahagi ng kalsada patungo sa dagat, masigasig naming itinuloy ang 
aming paghuhukay. 

(Pagkatapos ng ilang araw) 


Fochs: Niloko lang tayo ng mga katutubo. Walang mahanap ang 


mga manggagawa natin dito, Alfred. 


Marche: Malala ang takot nila para sa kanilang mga 


pinaniniwalaan. Mga asuang, masasamang espiritu... 
Fochs: Mukhang kailangan natin ng tulong. 
SA BAHAY NI GINOONG BERDOTE 


Berdote: Oh, Alfred! Mukhang inubos niyo na ang mga relikya ng 


Marinduque. 


Marche: Pakiramdam ko may naghihintay pang pagtuklas para sa 


amin, Senor Berdote. Hihingi sana kami ng payo. 

Berdote: Sa pagkakaalam ko malapit na ang kapistahan ng Corpus 
Christi. Siguro naman sa dami ng dadalo, may makikilala kayong 


may interes sa inyong paglalakbay. 
Marche: Saan ito gaganapin? 


Berdote: May kilala akong mga katutubo na pwede kayong 


samahan kung saan gaganapin ang seremonya. 
Marche: Nagsawa na po ba kayo sa amin, Senor Berdote? 


Berdote: Kung pwede lang, sasama rin ako sa inyo. Pero may 
katungkulan ako dito sa bayan namin. Kaming mga Pilipino, 
matatag pagdating sa aming mga prinsipyo. Nawa'y masiyahan na 
kayo sa mga darating niyo pang paglalakbay. Isang pagpapala ang 


pagpunta niyo rito, Alfred. Maraming salamat. 
SA ISANG ISLA MALAPIT SA GASAN 


(Fiesta ng Corpus Christi) 


Marche: Kumusta ang pagtatanong, Teniente? 


Vergara: Masyadong abala ang mga katutubo sa Corpus Christi, 
Ginoong Marche. Ang hirap makahanap ng taong kakausap sa atin. 


(Pagkatapos ng ilang minutong paghahanap) 


Fochs: Alfred, may problema. 
Marche: Bakit? 


Fochs: Naku, pinagsabihan daw ng pari ng isla na mas ikabubuti ng 
mga tao rito ang pagkukumpisal kumpara sa pagsama sa isang 


dayuhang maghukay ng mga bungo at kalansay. 


Marche: Loko yun ah. Nagkunwari pang kaibigan ko yung paring 


iyon! 

Marche (V.O.): Nang makahanap kami ng ilang tauhan sa islang 
iyon, nagpatungo kami sa iba't ibang planadong lokasyon sa 
Marinduque kung saan bawat oras ay ginugol namin sa 
nagmumukhang huling pagbisita namin sa bayan ng Boac. Dito ay 
nakatuklas kami ng ilang walang katumbas na relikya at artifacts 
na dinala na namin hanggang sa magpatuloy kami sa sunod na 


destinasyon namin: Torrijos. 


(Naglalakbay sina Marche sa loob ng isang kuweba) 


Marche: Dami namang guano. 


(Makakahukay sila ng mga labi ng palayok at kabaong) 


SA KARAGATAN 


Katutubo: Ito na po ang isla ng Moupon, Ginoo. Sigurado na po ba 


kayong nais niyong magtingin ng mga yungib dito? 


Vergara: May problema ba? 


Katutubo: Wala naman po, Teniente. 
SA ISLA 
ISANG KWEBA 


(Paglalakbay at pagtagpo ng ilan pang kayamanan) 


Fochs: Itlog? 


Marche: Itlog ng tabon. Megapodius kung tawagin. Magkaiba sila 
ng laki at mukhang maayos pa ang kondisyon. Hindi naman 


nasayang ang oras natin dito. 


Marche (V.O.): Alas dos noong naglayag kami patungong Sta. 
Cruz, dahil sa malakas na ulan at nagbabadyang bagyo, naglalaro 
ang aming layag sa iba't ibang direksyon. Hindi na rin matukoy ng 


piloto ng bangka ang direksyong aming pupuntahan. Pansamantala 

kaming huminto sa isang sandbar upang maiwasang madala ng 
alon at lumubog ang aming sinasakyan. Ala sais na ng muli kaming 
naglayag, ngunit sa kasamaang palad patuloy lamang ang 
masamang panahon. Hinayaan ko na ang aking mga koleksyon na 


maipadala sa Boac sa rota kung saan din ako dadaan. 


(Pagbalik sa Headquarters ni Marche) 

(Huling araw ni Marche sa Isla) 

Vergara: Ginoong Marche, may bisita po kayo. 

(Paglabas ni Marche ay may malaking pagtitipon tipon ng 
Marinduqueno sa kampo niya) 


Marche: Ano ito? 


Katutubo 1: Gusto po sana naming regaluhan kayo, Ginoong 


Marche. 


Katutubo 2: Ngani po. Nabalitaan naming paalis na kayo ng 


Marinduque kinabukasan. 


(May mga batang Marinduqueno na mag-aabot ng mga regalo) 


Mga bata: Maraming salamat po sa inyo, Ginoong Marche. 


Katutubo 3: Sana hindi po ito ang huli niyong pagpunta sa aming 


isla. 


(Papalibutan ng mga tao si Marche) 

(Paalaman) 

Marche (V.O.): Sa aking laking hinagpis at panghihinayang, umalis 
na ako sa Marinduque, dala ang aking mga naipong kayamanan at 
mga alaala ng bagong kaibigan mula sa ilang buwang paglalakbay 
ng aming kumpanya. Dito sa maliit na islang ito, natagpuan ko ang 
kakaibang puso ng mga neytib na hiling ko na sana'y magsilbing 


ehemplo para sa lahat na nagnanais ng payapang buhay at 

magandang kinabukasan. Itong mga karanasang ito ay ipapaalam 


at ikukuwento ko para matutunan ng lahat ang maaabot ng tao 


kapag nagkaintindihan ang bawat isa ng walang kasakiman o 


masamang balak. Pinakita sa akin ng mga Marinduqueno na 


mayroon pang pag-asa para sa isang simpleng buhay na malayo sa 


kadilimang kinahaharap ng ating nagbabagong mundo. Mamuhay 


tayo bilang mga edukadong indibidwal at manatili sa tamang daan. 


Ang bawat buhay ay may halaga at walang anumang kayamanan 


ang makatatapat dito. 


eee A 


Mula sa panulat ng ilang mag-aaral ng 
Bachelor of Arts in Communication 3B 
ng Marinduque State Collge. 

